Fenyegető biztonsági kockázatokról szólt a Google
2015. augusztus 26. szerda, 07:24 • www.hirado.hu • Google, kiberbiztonság, IT-Biztonság, kibertámadás
A Google kiberbiztonsági és adatvédelmi igazgatója, Gerhard Eschelbeck drámai biztonsági kockázatokról beszélt a német Der Spiegel lapnak adott interjújában. A háztartási eszközök és berendezések hálózatra kapcsolása, a dolgok internetének elterjedése korábban elképzelhetetlen biztonsági kockázatokat hordoz - mutatott rá a Google szakembere, hangsúlyozva, hogy manapság már nem elég az, hogy mindenki maga döntse el a gépe előtt mi a biztonságos és mi nem, illetve mennyi energiát szán a veszélyek elhárítására fordítani. "Ezen nagyon sürgősen változtatni kell. Egységes megoldásokra, szabványokra van szükség" - mondta a Google osztrák születésű igazgatója, aki 2014 októbere óta vezeti az internetes cég biztonságtechnikai részlegét.